রাজধানী এক্সপ্রেস

রাজধানী এক্সপ্রেস ভারতীয় রেল কর্তৃক পরিচালিত ভারতের একটি দ্রুতগামী, বিলাসবহুল ও আধুনিক রেল পরিষেবা। ভারতের রাজধানী নয়াদিল্লির সাথে অন্যান্য গুরুত্বপূর্ণ শহরের মধ্যে দ্রুতগামী রেল যোগাযোগের জন্য এই সেবা চালু করা হয়। ভারতীয় রেলের ট্রেনসমূহের মধ্যে সাধারণত রাজধানী এক্সপ্রেসকেই সবচেয়ে গুরুত্ব দেওয়া হয়।
ইতিহাস
১৯৬৯-৭০ সালের রেলওয়ে বাজেটে একটি নতুন দ্রুতগামী ট্রেন চালু করার সিদ্ধান্ত নেওয়া হয় যা ১৮ ঘণ্টারও কম সময়ে নয়াদিল্লি ও কলকাতার মধ্যে যাত্রা সম্পন্ন করবে। তখনকার সময়ের সবচেয়ে দ্রুতগামী ট্রেন এই যাত্রা সম্পন্ন করতে ১৮ ঘণ্টারও বেশি সময় লাগতো। ১৯৬৯ সালের পহেলা মার্চ দেশের প্রথম রাজধানী এক্সপ্রেস ট্রেন বিকেল ৫টা ৩০ মিনিটে দিল্লি থেকে ছেড়ে পরের দিন সকাল ১০টা ৫০ মিনিটে হাওড়ায় পৌঁছায়। এই ১৪৫১ কিলোমিটারের যাত্রা ১৭ ঘণ্টা ২০ মিনিটে সম্পন্ন হয় যা ভারতীয় রেলের ইতিহাসে একটি নতুন রেকর্ড গড়ে তোলে। ফিরতি রাজধানী এক্সপ্রেস ট্রেন বিকেল ৫টায় হাওড়া প্রস্থান করে পরের দিন সকাল ৯টা ২০ মিনিটে নয়াদিল্লি পৌঁছায়। এই ট্রেন প্রথমে ১০০ কিমি/ঘণ্টায় চলতো। সময়ের সাথে সাথে পরবর্তীতে অনেক রাজধানী এক্সপ্রেস চালু করা হয়।

বিস্তারিত বিবরণ
ভারতীয় রেলের ট্রেনসমূহের মধ্যে রাজধানী এক্সপ্রেস সবচেয়ে বেশি গুরুত্ব ও অগ্রাধিকার বহন করে। এই ট্রেনগুলো শতভাগ শীতাতপ-নিয়ন্ত্রিত। যাত্রাপথে যাত্রীদেরকে খাবার সরবরাহ করা হয়। খাবারের দাম টিকিট মূল্যের সাথে যুক্ত থাকে। যাত্রার সময়কাল অনুযায়ী সকালের চা, সকালের খাবার, দুপুরের খাবার, হাই টি এবং রাতের খাবার সরবরাহ করা হতে পারে। সকল রাজধানী এক্সপ্রেস ট্রেনে তিন ধরনের শ্রেণী বিদ্যমান- এসি প্রথম শ্রেণী (1A): যাতে ২-বার্থ ও ৪-বার্থ কুপ বিদ্যমান (লকিং সুবিধাসহ); এসি ২-টিয়ার (2T): পর্দাসহ খোলা বে, প্রতি বে চারটি বার্থসমৃদ্ধ, সাথে প্রত্যেক বের আইসেলের অপর প্রান্তে আরও দুটি করে বার্থ যুক্ত; এসি ৩-টিয়ার (3T): পর্দাবিহীন খোলা বে, প্রত্যেক বের একপাশে ৬টা ও অপরপাশে আরও দুটি করে বার্থ যুক্ত।
বর্তমানে ২৪ জোড়া রাজধানী এক্সপ্রেস ট্রেন সচল রয়েছে।

চলাচলকারী পথ
২০১৭ সাল থেকে ভারতে ২৪ জোড়া রাজধানী এক্সপ্রেস ট্রেন চলাচল করছে।

 রাজ্য দিল্লির টার্মিনাল স্টেশন ট্রেনের নাম ট্রেন নং দূরত্ব গড় গতি উদ্বোধন আসাম  নয়াদিল্লি  ডিব্রুগড় রাজধানী এক্সপ্রেস (বারাউনি হয়ে) ১২৪২৩/১২৪২৪     ১৯৯৬ নয়াদিল্লি  ডিব্রুগড় রাজধানী এক্সপ্রেস (হাজীপুর হয়ে)  ২০৫০৫/২০৫০৬      ১৯৯৯ নয়াদিল্লি  ডিব্রুগড় রাজধানী এক্সপ্রেস (মুজাফফরপুর হয়ে)  ২০৫০৩/২০৫০৪     ২০১০ বিহার  নয়াদিল্লি  পাটনা রাজধানী এক্সপ্রেস  ১২৩০৯/১২৩১০     ১৯৯৬ ছত্রিশগড়  নয়াদিল্লি  বিলাসপুর রাজধানী এক্সপ্রেস  ১২৪৪১/১২৪৪২      ২০০১ গোয়া  হযরত নিজামুদ্দীন মদগাঁও রাজধানী এক্সপ্রেস  ২২৪১৩/২২৪১৪      ২০১৫ গুজরাত  নয়াদিল্লি  স্বর্ণ জয়ন্তী রাজধানী এক্সপ্রেস ১২৯৫৭/১২৯৫৮      ১৯৯৮ জম্মু ও কাশ্মীর  নয়াদিল্লি  জম্মু তাউই রাজধানী এক্সপ্রেস ১২৪২৫/১২৪২৬      ১৯৯৪ ঝাড়খণ্ড  নয়াদিল্লি  রাঁচি রাজধানী এক্সপ্রেস (বোকারো স্টিল সিটি হয়ে)  ২০৮৩৯/২০৮৪০      ২০০১ নয়াদিল্লি  রাঁচি রাজধানী এক্সপ্রেস (মেদিনীনগর হয়ে)  ১২৪৫৩/১২৪৫৪      ২০০৬ কর্নাটক  হযরত নিজামুদ্দীন  বেঙ্গালুরু রাজধানী এক্সপ্রেস  ২২৬৯১/২২৬৯২      ১৯৯২ কেরালা  হযরত নিজামুদ্দীন  থিরুভেনেন্থাপুরাম রাজধানী এক্সপ্রেস  ১২৪৩১/১২৪৩২      ১৯৯৩ মহারাষ্ট্র  নয়াদিল্লি  মুম্বই রাজধানী এক্সপ্রেস  ১২৯৫১/১২৯৫২   km    ১৯৭২ হযরত নিজামুদ্দীন  আগস্ট ক্রান্তি রাজধানী এক্সপ্রেস  ১২৯৫৩/১২৯৫৪      ১৯৯২ হযরত নিজামুদ্দীন  মুম্বই সিএসএমটি রাজধানী এক্সপ্রেস  ২২২২১/২২২২২      ২০১৯ ওড়িশা  নয়াদিল্লি  ভূবনেশ্বর রাজধানী এক্সপ্রেস (আদ্রা হয়ে)  ২২৮১১/২২৮১২      ১৯৯৪Rail Budget 1994-95 নয়াদিল্লি  ভূবনেশ্বর রাজধানী এক্সপ্রেস (বোকারো স্টিল সিটি হয়ে)  ২২৮২৩/২২৮২৪      ২০০৩Rail Budget 2003-04 নয়াদিল্লি  ভূবনেশ্বর রাজধানী এক্সপ্রেস (সম্বলপুর হয়ে)  ২০৮১৭/২০৮১৮      ২০১৮ তামিল নাড়ু  হযরত নিজামুদ্দীন  চেন্নাই রাজধানী এক্সপ্রেস  ১২৪৩৩/১২৪৩৪      ১৯৯৩ তেলেঙ্গানা  হযরত নিজামুদ্দীন  সেকেন্দ্রাবাদ রাজধানী এক্সপ্রেস  ১২৪৩৭/১২৪৩৮      ২০০২ ত্রিপুরা  আনন্দ বিহার  আগরতলা রাজধানী এক্সপ্রেস  ২০৫০১/২০৫০২      ২০১৭  পশ্চিমবঙ্গ  নয়াদিল্লি  হাওড়া রাজধানী এক্সপ্রেস (গায়া হয়ে)  ১২৩০১/১২৩০২      ১৯৬৯ নয়াদিল্লি  হাওড়া রাজধানী এক্সপ্রেস (পাটনা হয়ে)  ১২৩০৫/১২৩০৬     নয়াদিল্লি  শিয়ালদহ রাজধানী এক্সপ্রেস  ১২৩১৩/১২৩১৪      ২০০০

দুর্ঘটনা
 ৯ সেপ্টেম্বর, ২০০২: হাওড়া রাজধানী এক্সপ্রেস ট্রেন বিহার রাজ্যের ঔরঙ্গাবাদ জেলার রফিগঞ্জ শহরের নিকটবর্তী একটি নদীতে অবস্থিত রেলসেতুতে লাইনচ্যুত হয়। এতে কমপক্ষে ১৩০ জন নিহত ও ১৫০ জন আহত হন বলে জানা যায়। এর পেছনে মাওবাদের সাথে সম্পৃক্ত নকশাল আন্দোলনকারীরা জড়িত বলে ধারণা করা হয়। (বিস্তারিত:রফিগঞ্জ ট্রেন দুর্ঘটনা)
 ২৫ জুন, ২০১৪: ডিব্রুগড়গামী ডিব্রুগড় রাজধানী এক্সপ্রেস বিহারের চাপরার নিকট গল্দিনগঞ্জ রেলওয়ে স্টেশনে লাইনচ্যুত হয়। এই দুর্ঘটনায় অন্তত চারজন নিহত ও আটজন আহত হন। এই ঘটনার পেছনে মওবাদীদের নাশকতা জড়িত বলে ধারণা করা হয়।
 ১৪ সেপ্টেম্বর, ২০১৭: নয়াদিল্লি রেলওয়ে স্টেশনে রাঁচি রাজধানী এক্সপ্রেস ট্রেনের একটি কোচ লাইনচ্যুত হয়। রেলের ভাষ্য অনুযায়ী এতে কোনো হতাহত ঘটেনি।

তথ্যসূত্র

বহিঃসংযোগ


বিষয়শ্রেণী:দিল্লির পরিবহন
বিষয়শ্রেণী:ভারতের নামযুক্ত যাত্রীবাহী ট্রেন